b'\n_START_ARTICLE_\nCastell de Navata\n_START_SECTION_\nDescripci\xc3\xb3\n_START_PARAGRAPH_\nLes ru\xc3\xafnes del castell de Navata es troben a uns dos quil\xc3\xb2metres al sud-oest de la vila. Es trobava en un planell que ocupava en la seva totalitat. El seu recinte murat era de planta quadrangular, i el llen\xc3\xa7 que es conserva millor \xc3\xa9s el de ponent. En l\'angle sud-oest s\'al\xc3\xa7a una torre cil\xc3\xadndrica, lleugerament atalusasada a la seva base. Es conserva en uns deu metres d\'altura. El seu mur \xc3\xa9s de gran amplada. A l\'interior s\'hi pot veure una volta semiesf\xc3\xa8rica de petites pedresque formen filades circualrs conc\xc3\xa8ntriques. En el parament s\'observa que la torre ha estat objecte d\'algunes reformes. M\xc3\xa9s ben conservat \xc3\xa9s l\'aparell del llen\xc3\xa7 de muralla de ponent que s\'afegeix a la torre. \xc3\x89s de c\xc3\xb2dols escap\xc3\xa7ats de manera que tendeixen a formar filades seguides, hi ha espitlleres rectangulars i, a la part superior, restes dels merlets. En el tram de llevant del recinte els murs s\xc3\xb3n gaireb\xc3\xa9 del tot enderrocats, nom\xc3\xa9s alguns fragments sobresurten molt poc del s\xc3\xb2l. Els valls, for\xc3\xa7a ben conservats, assenyalen el tra\xc3\xa7at de la fortificaci\xc3\xb3._NEWLINE_La capella del castell de Navata ocupava l\'angle nord-oest del recinte. Es tracta d\'una petita construcci\xc3\xb3 de planta rectangular, empla\xc3\xa7ada en la base d\'una torre angular de la muralla. es troba en estat ru\xc3\xafn\xc3\xb3s, per\xc3\xb2 bona part dels seus elemenmts arquitect\xc3\xb2nics resten dempeus. Del frontis no en resta pr\xc3\xa0cticament res, els murs laterals presenten un parament de c\xc3\xb2dols escap\xc3\xa7ats molt semblant la del llen\xc3\xa7 oocidental del recinte murat: en canvi tot l\'interior es constru\xc3\xad amb carreus grans de pedra arenosa perfectament escairats. La volta \xc3\xa9s apuntada i seguida, hi ha dues finestres d\'un sol biaix. En el mur de llevant hi ha un ull de bou. En els murs d ellevant i de migdia s\'obren tres espitlleres rectangulars.\n_START_SECTION_\nHist\xc3\xb2ria\n_START_PARAGRAPH_\nEntre 1072 i 1093 Bernat Adalbetrt  prest\xc3\xa0 homenatge al bisbe Berenguer pel castell i l\'esgl\xc3\xa9sia de Navata._NEWLINE_El  1190 el rei Alfons don\xc3\xa0 en feu la vila de Peralada a Bernat de Navata i la seva muller Ermessenda._NEWLINE_El 1249 Ermessenda, filla d\'Arnau de Navata, es casa amb Dalmau Rocabert\xc3\xad, fill de Jofre.Aix\xc3\xad fou com la baronia de Navata pass\xc3\xa0 a mans de la fam\xc3\xadlia vescomtal ._NEWLINE_El 1390 les companyies d\'armanyaguesos que havien enva\xc3\xaft el pa\xc3\xads, perderen molta gent en l\'anomenada "batalla de Navata"._NEWLINE_El 1968 Navata era cap d\'una batllia que inclo\xc3\xafa els llocs d\'Ordis, Espinavessa i la Palma; contnuava en possessi\xc3\xb3 dels Rocabert\xc3\xad.'